Държавен вестник, бр. 44, 2022 г., стр. 35

БРОЙ  44	
Д Ъ Р Ж А В Е Н  В Е С Т Н И К 	
СТР.  35  
55 
 
.2. в сервиз, който е компетентен да ги обслужва, поддържа подходящи сервизни съоръжения и използва 
само подходящо обучен персонал. 
 
8.9.10. Периодично обслужване на спускателни съоръжения 
 
Устройства за спускане на вода: 
 
.1. се обслужват през препоръчителни интервали в съответствие с инструкциите за бордова поддръжка, 
както се изисква от правило III/36 на Конвенцията; 
 
.2. се подлагат на обстойно изследване по време на годишните прегледи, изисквани по точка 1.5.1.3; и 
 
.3. след приключване на прегледа по .2 се подлагат на изпитване при динамично натоварване на 
спирачката на лебедката при максимална скорост на спускане. Приложеният товар трябва да бъде 
масата на спасителния съд или на дежурната лодка без лица на борда, с изключение на това, че на 
интервали, които не надвишават 5 години, изпитването следва да се провежда с изпитателен товар, 
равен на 1.1 пъти теглото на спасителния съд или дежурната лодка и пълния му набор от хора и 
оборудване. 
 
8.9.11. Нововъведени спасителни средства или приспособления 
 
Администрация, която одобрява нови и нововъведени надуваеми спасителни салове съгласно точка 
8.9.1.2, може да разреши удължаване на интервалите за обслужване при следните условия: 
 
.1. новите и нововъведени спасителни плотове следва да поддържат същия стандарт, както се изисква от 
процедурите за изпитване, през удължените сервизни интервали; 
 
.2. системата за спасителни плотове трябва да се проверява на борда от сертифициран персонал 
съгласно точка 8.7; и 
 
.3. обслужването на интервали, които не надвишават пет години, следва да се извършва в съответствие с 
препоръките на Организацията.“ 
 
8.9.12. Администрация, която позволява удължаване на интервалите за предоставяне на спасителни 
плотове в съответствие с точка 8.9.11, следва да уведоми организацията в съответствие с правило I/5, 
буква б) от Конвенцията. 
8.10 Спасителни съдове и дежурни лодки 
8.10.1. Всички плавателни съдове трябва да разполагат със: 
 
.1. спасителни съдове с достатъчен капацитет, в които да се настанят не по-малко от 100% от общия брой 
на лицата, които плавателният съд е лицензиран да превозва, при условие че се превозват най-малко 
два такива спасителни съда; 
 
.2. в допълнение, спасителни съдове с достатъчен общ капацитет, за да поберат не по-малко от 10% от 
общия брой лица, които плавателният съд е сертифициран да превозва; 
 
.3. в случай на спасителен съд, който е загубен или негоден за експлоатация, достатъчно спасителни 
съдове, които да поберат общия брой хора, които плавателният съд е сертифициран да превозва; 
 
.4. най-малко една дежурна лодка за изваждане на лица от водата, но не по-малко от една такава лодка 
от всяка страна, когато плавателният съд е лицензиран да превозва повече от 450 пътници; 
 
.5. плавателен съд с дължина, по-малка от 20 m, може да бъде освободен от задължението да превозва 
дежурна лодка, при условие че отговаря на всяко от следните изисквания: 
 
5.1. плавателният съд е пригоден за спасяване на човек в беда, който да бъде изваден от водата; 
 
5.2. спасяването на човек в беда може да бъде наблюдавано от щурманския мостик; и 
 
5.3. плавателният съд е достатъчно маневрен, за да се приближи и спаси хора при най-
неблагоприятните предвидени условия. 
56 
 
.6. независимо от разпоредбите на .4 и .5 по-горе, плавателните съдове превозват достатъчно на брой 
дежурни лодки, за да се гарантира, че при напускане на общия брой лица, които плавателният съд е 
сертифициран да превозва: 
 
6.1. не повече от девет от спасителните плотове, посочени в 8.10.1.1, се направляват от всяка дежурна 
лодка; или 
 
6.2. ако Администрацията е убедена, че дежурните лодки могат да теглят едновременно два такива 
спасителни плота, не повече от 12 от спасителните плотове, посочени в 8.10.1.1, се направляват от всяка 
дежурна лодка; и 
 
6.3. плавателният съд може да бъде евакуиран в срока, посочен в 4.8. 
 
8.10.2. Когато Администрацията счете за целесъобразно, с оглед на защитения характер на пътуванията 
и подходящите климатични условия в предвидената зона на експлоатация, Администрацията може да 
разреши използването на открити надуваеми двустранни спасителни плотове, отговарящи на 
изискванията на приложение 10 за плавателните съдове от категория А като алтернатива на 
спасителните плотове, отговарящи на правила III/39 или III/40 от Конвенцията. 
 
Глава 9 — Машини 
Част А- Общи положения 
9.1 Общи положения 
9.1.1. Машините, съответните тръбопроводни системи и принадлежности, свързани с главните машини и 
спомагателните захранващи блокове са с такъв дизайн и конструкция, които са подходящи за 
предназначението им, и се инсталират и предпазват по начин, при който се намалява до минимум 
всякаква опасност за лицата на борда, като се вземат предвид и движещите се части, горещите 
повърхности и всякакви други опасности.  При проектирането трябва да отчитат материалите, използвани 
за конструкцията, целта, за която е предназначено оборудването, работните условия, при които то ще 
бъде работи, и условията на околната среда на борда. 
 
9.1.2. Всички повърхности с температури над 220°C, върху които може да попаднат запалими течности в 
резултат на повреда на системата, се изолират.  Изолацията трябва да е непропусклива за запалими 
течности и пари. 
 
9.1.3. Специално внимание се обръща на надеждността на отделните основни задвижващи компоненти и 
може да е необходим отделен източник на задвижваща мощност, достатъчна да осигури скорост на 
движение на плавателния съд, особено в случаите на нестандартни приспособления. 
 
9.1.4. Следва да се предвидят средства, чрез които нормалната работа на задвижващия механизъм 
може да бъде поддържана или възстановена, дори ако един от основните спомагателни механизми 
откаже. Необходимо е да се обърне специално внимание на повредите на: 
 
.1.генераторния агрегат, който служи като основен източник на електрозахранване; 
 
.2. системите за подаване на течно гориво към двигателите; 
 
.3. източниците на налягането на смазочното масло; 
 
.4. източниците на налягането на водата; 
 
.5. въздушен компресор и буферен съд за целите на задействане или управление; и 
 
.6. хидравличните, пневматичните или електрическите средства за управление на главния задвижващ 
механизъм, включително витлата с управляем наклон. 
 
Въпреки това, като се вземат предвид общите съображения за безопасност, може да се приеме частично 
намаляване на задвижващия капацитет в сравнение с нормалната работа.